Vainežerio dvaras

Vainežerio dvaras (arba Justinavo dvaras) buvo Vainežerio kaime (Lazdijų rajonas), registrinis paveldo objektas prie Vainežerio ežero, Veisiejų regioninio parko teritorijoje šalia kelio Veisiejai–Kapčiamiestis. Išliko peizažinio stiliaus Vainežerio dvaro parkas, įkurtas XVIII a. su retais medžiais ir ežerėliu. Parke įrengtas pažintinis takas, tebežaliuoja parko alėjos.Vainežerio buvusio dvaro sodybos fragmentai.  Atraskdzukija.lt (tikrinta 2022-12-02).

 Istorija 

Nuo XVI a. iki XX a. pradžios Vainežerio dvarą ir jo derlingas žemes valdė keletas didikų – V. Kopočius, M. Oginskis, J. Masalskis, M. Žinevas, Tiškevičius, I. Ablamavičius ir jo dinastija. Iki 1724 m. buvo du Veisiejų dvarai – vienas jų priklausė Sluckiams, kitas – Kapočiams. Didikai Masalskiai, įsigiję šias žemes, Sluckių dvarą pavadino Veisiejais, o Kapočių – Justinavu.  XVIII a. čia stovėjo dvaro rūmai, ūkiniai pastatai (dabar neišlikę). XIX a. dvarą valdė Ablamavičiai, Murauskai. 1922 m. dvaras išparceliuotas.Vainežerio arba Justinavo dvaras . Lithuanianworld.lt (tikrinta 2022-12-20).

XX a. rūmuose įsikūrė Seinų apskrities urėdija ir Vainežerio pradinė mokykla. Kai kurie šaltiniai nurodo, kad II pasaulinio karo metais dvaras nenukentėjo, nors kiti teigia, kad nukentėjo smarkiai. Vainežerio arba Justinavo dvaras. Svjokubokelias.eu (tikrinta 2024-06-21). Tiksliai žinoma, kad 1948 m. dvaro pastatai sudegė, sodai nunyko.Vainežerio dvaro sodybos kompleksas - vienas iš garsiausių Kapčiamiesčio seniūnijos traukos objektų. 2015-03-27, Delfi.lt (tikrinta 2022-12-02). Manoma, kad dvaro sodybą sudegino Lietuvos partizanai, nenorėdami, kad joje būtų įkurta traktorių stotis. Laikui bėgant likę mūrai išnešioti po plytą ir panaudoti naujų namų statyboms.

 Žymūs žmonės 

Justinavo dvaras susijęs su 1831 m. sukilimo didvyrės grafaitės Emilijos Pliaterytės vardu. Sukilėliams traukiantis, susirgusi ji buvo slaugoma Justinavo dvare. Dvaro parke stovi nauja kauniečio Evaldo Pauzos sukurta skulptūra.

 Šaltiniai 

Kategorija:Lazdijų rajono dvarai